***The Human Centipede – First Sequence*** er en nederlandsk film fra 2009 produsert av Tom Six. Den forteller historien om en tysk kirurg som kidnapper mennesker og syr dem sammen kirurgisk, munn til anus. Filmen ble utgitt i USA den 30. april 2010. En oppfølger – The Human Centipede 2 – kom ut i 2011. Oppfølgeren var så grotesk ifølge The British Board Of Film Classification (BBFC) at den ble nektet visning på kino, og ulovlig å distribuere på DVD og strømmetjenester.

Sammendrag
----------

Lindsay og Jenny – to amerikanske turister i Tyskland – blir dopet ned av en gal kirurg, dr. Josef Heiter (Dieter Laser), etter at de får problemer med bilen sin. De våkner i en provisorisk medisinsk avdeling. De blir vitne til at Heiter dreper en lastebilsjåfør, før han kidnapper den japanske turisten Katsuro (Akihiro Kitamura). Legen forteller at han er ekspert på å skille siamesiske tvillinger, men drømmer også om å sy folk sammen. Han beskriver i detalj hvordan han ønsker å kirurgisk koble sine tre ofre munn-til-anus, slik at de deler samme fordøyelsessystem.

Lindsay prøver å flykte og mislykkes. Heiter forteller at han tidligere prøvde eksperimentet med hunder, bundet sammen munn-til-anus. Men de døde kort tid etterpå. Heiter bestemmer seg for å plassere Lindsay som den midtre delen av hans tusenbein, som straff for hennes fluktforsøk. Heiter utfører operasjonen, plasserer Katsuro fremst, Lindsay i midten og Jenny bakerst. Han lemlester dem og kobler ofrene sammen med munnen kirurgisk festet til anus til offeret foran dem.

Når operasjonen er fullført, forsøker Heiter å trene sitt nye tusenben som kjæledyr. Når Katsuro bæsjer, blir Lindsay tvunget til å svelge hans ekskrementer mens legen ser på. Men han blir stadig mer irritert over den konstante skriking til Katsuro – den fremre delen av tusenbenet, som fremdeles kan snakke. Dessuten er Jenny døende på grunn av blodforgiftning. Når to detektiver – Kranz (Andreas Leupold) og Voller (Peter Blankenstein) – kommer for å etterforske forsvinningen av turistene, vil Heiter bruke dem som erstatning for Jenny. 

Heiter bestemmer seg for å lage en ny skapning, et menneskelig tusenben bestående av fire personer. Han tilbyr detektivene vann tilsatt beroligende midler i håp om å få dem bevisstløse. De blir mistenksomme, og ber om en ransakelsesordre for å undersøke hjemmet hans. Samtidig som etterforskerne er hos Heiter, prøver ofrene å flykte. Katsuro angriper Heiter og skader ham, men flukten deres mislykkes. Katsuro begår selvmord. Etterforskerne går hver sin vei for å lete gjennom Heiters hjem. En skadet Heiter gjemmer seg fra politiet. Kranz finner Heiters ofre. Voller blir angrepet av Heiter og knivstukket med en skalpell. Kranz finner Voller død, og Heiter skyter ham med Voller sin pistol. Kranz skyter Heiter i hodet før han dør. I huset holder Jenny og Lindsay hender idet Jenny dør. Lindsay sitter igjen alene og gråter ved siden av sine avdøde medfanger. Hennes skjebne blir ikke avklart. Filmen ender med lyden av hennes gråt.

Rolleliste
----------

* Dieter Laser som dr. Josef Heiter, en pensjonert kirurg som spesialiserte seg på separasjon av siamesiske tvillinger, men som er mer interessert i å sy mennesker sammen.
* Ashley C. Williams som Lindsay, en amerikansk turist
* Ashlynn Yennie som Jenny, en amerikansk turist
* Akihiro Kitamura som Katsuro, en japansk turist.

Referanser
----------

1. ↑  ; besøksdato: 9. april 2016.
2. ↑  «The Human Centipede (First Sequence)». *Internet Movie Database*. Besøkt 13. januar 2020.
3. ↑  «The Human Centipede (First Sequence)». *AlloCiné* **(fransk)**. Besøkt 13. januar 2020.
4. ↑  «LUDZKA STONOGA». *Stopklatka* **(polsk)**. Besøkt 13. januar 2020.
5. ↑  «The Human Centipede (First Sequence)». *BBFC database*. Besøkt 13. januar 2020.
6. 1 2 3 4  ; besøksdato: 9. april 2016.
7. ↑   (på cs) *ČSFD*, 2001, Wikidata Q3561957,
8. ↑  Shoard, Catherine (6. juni 2011). «The Human Centipede sequel just too horrible to show, says BBFC». *The Guardian* **(engelsk)**. ISSN 0261-3077. Besøkt 4. november 2019.

Eksterne lenker
---------------

* Offisielt nettsted Rediger på Wikidata

* (en) The Human Centipede – kategori av bilder, video eller lyd på Commons Rediger på Wikidata
* (en) *The Human Centipede - First Sequence* på Internet Movie Database Rediger på Wikidata

* (sv) *The Human Centipede - First Sequence* i Svensk Filmdatabas Rediger på Wikidata

* (en) *The Human Centipede - First Sequence* på AllMovie Rediger på Wikidata

* (fr) *The Human Centipede - First Sequence* på Allociné Rediger på Wikidata

* (nl) *The Human Centipede - First Sequence* på MovieMeter Rediger på Wikidata

* (en) *The Human Centipede - First Sequence* på Turner Classic Movies Rediger på Wikidata

* (en) *The Human Centipede - First Sequence* på Rotten Tomatoes Rediger på Wikidata

* (en) *The Human Centipede - First Sequence* på Metacritic Rediger på Wikidata

* (en) *The Human Centipede - First Sequence* på Box Office Mojo Rediger på Wikidata